CELEX: 52008PC0246
Language: el
Date: 2008-05-08
Title: Πρόταση κανονισμοσ του Συμβουλίου για την τροποποίηση των παραρτημάτων A και B του κανονισμού (ΕΚ) αριθ. 1346/2000 περί των διαδικασιών αφερεγγυότητας

Σημαντική ανακοίνωση νομικού περιεχομένου

|

52008PC0246

Πρόταση κανονισμοσ του Συμβουλίου για την τροποποίηση των παραρτημάτων A και B του κανονισμού (ΕΚ) αριθ. 1346/2000 περί των διαδικασιών αφερεγγυότητας  /* COM/2008/0246 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 8.5.2008COM(2008) 246 τελικόΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια την τροποποίηση των παραρτημάτων A και B του κανονισμού (ΕΚ) αριθ. 1346/2000 περί των διαδικασιών αφερεγγυότητας(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Ιστορικό της πρότασης-  Αιτιολόγηση και στόχοι της πρότασηςΕίναι αναγκαία η τροποποίηση των παραρτημάτων A και B του κανονισμού (ΕΚ) αριθ. 1346/2000 περί των διαδικασιών αφερεγγυότητας.-  Γενικό ιστορικόΣτο παράρτημα A του κανονισμού (ΕΚ) αριθ. 1346/2000 του Συμβουλίου απαριθμούνται οι διαδικασίες αφερεγγυότητας οι οποίες μνημονεύονται στο άρθρο 2 στοιχείο α) του κανονισμού. Στο παράρτημα B απαριθμούνται οι διαδικασίες εκκαθάρισης οι οποίες μνημονεύονται στο άρθρο 2 στοιχείο γ).Η πλέον πρόσφατη τροποποίηση των παραρτημάτων του κανονισμού (ΕΚ) αριθ. 1346/2000 του Συμβουλίου επήλθε με τον κανονισμό (ΕΚ) αριθ. 681/2007 του Συμβουλίου της 13ης Ιουνίου 2007.Η Δημοκρατία της Λετονίας γνωστοποίησε στην Επιτροπή στις 13 Δεκεμβρίου 2007 ορισμένες επιπλέον τροποποιήσεις των καταλόγων των παραρτημάτων A και B.-  Ισχύουσες διατάξεις στον τομέα της πρότασηςΟ κανονισμός (ΕΚ) αριθ. 1346/2000 ενδείκνυται να τροποποιηθεί καταλλήλως με την παρούσα πρόταση.-  Συνέπεια με άλλες πολιτικέςΟ παρών κανονισμός συμβαδίζει με τις υπόλοιπες πολιτικές της Κοινότητας.2. Διαβούλευση με τους ενδιαφερόμενους και εκτίμηση επιπτώσεων-  Διαβούλευση με τους ενδιαφερόμενουςΔεν κρίθηκε αναγκαία εξωτερική διαβούλευση.-  Συγκέντρωση και χρήση εμπειρογνωμοσύνηςΔεν χρειάστηκε προσφυγή σε εξωτερικούς εμπειρογνώμονες.-  Εκτίμηση επιπτώσεωνΗ τροποποίηση του κανονισμού ενδέχεται να έχει θετικές συνέπειες για την αναδιοργάνωση επιχειρήσεων.Είναι πιθανό να έχει θετικό ή ουδέτερο αντίκτυπο για την απασχόληση.Είναι πιθανό να έχει θετικό ή ουδέτερο αντίκτυπο για το περιβάλλον.3. Νομικά στοιχεία της πρότασης-  Περίληψη της προτεινόμενης δράσηςΗ πρόταση αποσκοπεί στην τροποποίηση των παραρτημάτων του κανονισμού (ΕΚ) αριθ. 1346/2000 προκειμένου να ληφθούν υπόψη τροποποιήσεις που έχουν επέλθει στην εγχώρια νομοθεσία περί αφερεγγυότητας των κρατών μελών.-  Νομική βάσηΗ πρόταση στηρίζεται στο άρθρο 45 του κανονισμού (ΕΚ) αριθ. 1346/2000.-  Αρχή της επικουρικότηταςΗ πρόταση εμπίπτει στην αποκλειστική αρμοδιότητα της Κοινότητας. Ως εκ τούτου, δεν είναι εφαρμοστέα η αρχή της επικουρικότητας.-  Αρχή της αναλογικότηταςΗ πρόταση συνάδει με την αρχή της αναλογικότητας για τους εξής λόγους:Η πρόταση της Επιτροπής συνεπάγεται την αντικατάσταση των καταλόγων που αφορούν τη Δημοκρατία της Λετονίας στα παραρτήματα Α και Β του κανονισμού (ΕΚ) αριθ. 1346/2000 του Συμβουλίου με βάση τις πληροφορίες που υπέβαλε η Δημοκρατία της Λετονίας.Ο κανονισμός εφαρμόζεται άμεσα στα κράτη μέλη και δεν απαιτούνται οιαδήποτε μέτρα εφαρμογής. Δημοσιεύεται στην Επίσημη Εφημερίδα της Ευρωπαϊκής Ένωσης και συνεπώς όλα τα ενδιαφερόμενα μέρη έχουν πρόσβαση στο περιεχόμενό του.-  Επιλογή νομικής πράξηςΗ προτεινόμενη νομική πράξη είναι κανονισμός.Δεν θα ήταν κατάλληλη άλλου είδους πράξη για τους ακόλουθους λόγους:Σύμφωνα με το άρθρο 45 του κανονισμού (ΕΚ) αριθ. 1346/2000 του Συμβουλίου, για την τροποποίηση των παραρτημάτων του κανονισμού απαιτείται οπωσδήποτε απόφαση του Συμβουλίου κατόπιν πρωτοβουλίας των κρατών μελών ή βάσει πρότασης της Επιτροπής. Η από κοινού ανάληψη τέτοιας πρωτοβουλίας ήταν δυνατή επί μία πενταετία από τη θέση σε ισχύ της συνθήκης του Άμστερνταμ (άρθρο 67 παράγραφος 1 ΕΚ), πλην όμως μετά τη θέση σε ισχύ της συνθήκης της Νίκαιας (άρθρο 67 παράγραφος 2 ΕΚ), η πρωτοβουλία ανήκει αποκλειστικά στην Επιτροπή. Συνεπώς, εναπόκειται στην Επιτροπή να προτείνει στο Συμβούλιο τροποποιήσεις των παραρτημάτων σύμφωνα με το άρθρο 45 του κανονισμού.4. Δημοσιονομικές επιπτώσειςΗ πρόταση δεν έχει δημοσιονομικές επιπτώσεις.5. ΑπλούστευσηΗ πρόταση προβλέπει την απλούστευση των διοικητικών διαδικασιών για τις δημόσιες αρχές (της ΕΕ ή εθνικές), καθώς και την απλούστευση των διοικητικών διαδικασιών για τους ιδιώτες.Τα δικαστήρια των κρατών μελών θα ενημερωθούν έγκαιρα σχετικά με τις διαδικασίες αφερεγγυότητας που πρέπει να αναγνωρίζονται.Οι πιστωτές, οι οφειλέτες και οι επαγγελματίες εκκαθαριστές θα ενημερωθούν σχετικά με τις διαδικασίες αφερεγγυότητας που εμπίπτουν στο πεδίο εφαρμογής του κανονισμού.ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια την τροποποίηση των παραρτημάτων A και B του κανονισμού (ΕΚ) αριθ. 1346/2000 περί των διαδικασιών αφερεγγυότηταςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1346/2000 του Συμβουλίου της 29ης Μαΐου 2000 περί των διαδικασιών αφερεγγυότητας ([1]), ιδίως δε το άρθρο 45,την πρόταση της Επιτροπής ([2]),Εκτιμώντας τα εξής:(1) Στα παραρτήματα A και B του κανονισμού (ΕΚ) αριθ. 1346/2000 απαριθμούνται, αντιστοίχως, οι ονομασίες των διαδικασιών αφερεγγυότητας και εκκαθάρισης που ισχύουν στο πλαίσιο της εγχώριας νομοθεσίας των κρατών μελών.(2) Η Δημοκρατία της Λετονίας γνωστοποίησε στην Επιτροπή, στις 13 Δεκεμβρίου 2007, κατ’ εφαρμογή του άρθρου 45 του κανονισμού (ΕΚ) αριθ. 1346/2000, ορισμένες τροποποιήσεις στους καταλόγους των παραρτημάτων A και B του ρηθέντος κανονισμού.(3) Το Ηνωμένο Βασίλειο και η Ιρλανδία δεσμεύονται από τον κανονισμό (ΕΚ) αριθ. 1346/2000, και επομένως, δυνάμει του άρθρου 45 του εν λόγω κανονισμού, συμμετέχουν στη θέσπιση και εφαρμογή του παρόντος κανονισμού.(4) Η Δανία, σύμφωνα με τα άρθρα 1 και 2 του πρωτοκόλλου για τη θέση της Δανίας, που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, δεν συμμετέχει στη θέσπιση του παρόντος κανονισμού και ως εκ τούτου δεν δεσμεύεται από αυτόν ούτε υπόκειται στην εφαρμογή του.(5) Ο κανονισμός (ΕΚ) αριθ. 1346/2000 ενδείκνυται συνεπώς να τροποποιηθεί καταλλήλως,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΚ) αριθ. 1346/2000 τροποποιείται ως εξής:(1) Στο παράρτημα A, οι διαδικασίες αφερεγγυότητας που αφορούν τη Δημοκρατία της Λετονίας αντικαθίστανται από το ακόλουθο κείμενο:"LATVIJA-  Tiesiskās aizsardzības process-  Sanācija juridiskās personas maksātnespējas procesā-  Izlīgums juridiskās personas maksātnespējas procesā-  Izlīgums fiziskās personas maksātnespējas procesā-  Bankrota procedūra juridiskās personas maksātnespējas procesā-  Bankrota procedūra fiziskās personas maksātnespējas procesā"(2) Στο παράρτημα Β, οι διαδικασίες εκκαθάρισης που αφορούν τη Δημοκρατία της Λετονίας αντικαθίστανται από το ακόλουθο κείμενο:"LATVIJA-  Bankrota procedūra juridiskās personas maksātnespējas procesā-  Bankrota procedūra fiziskās personas maksātnespējas procesā"Άρθρο 2Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος σύμφωνα με τη συνθήκη για την ίδρυση της Ευρωπαϊκής Κοινότητας.Βρυξέλλες,Για το ΣυμβούλιοΟ Πρόεδρος [1] ΕΕ L 160 της 30.6.2000, σ 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 681/2007 (ΕΕ L 159 της 20.6.2007, σ. 1).[2] ΕΕ C , , σ. .